Flandy Limpele, Vendsyssel Elite Badminton, er klar til finalen i mixeddouble i French Super Series, der afvikles i Paris. Sammen med Vita Marissa vandt VEB-spilleren i lørdagens semifinale sikkert over danskerne Kamilla Juhl og Thomas Laybourn. Det indonesiske par sejrede 21-19, 21-8 efter blot 33 minutters spil. I første sæt førte Flandy Limpele og Vita Marissa 19-11. Danskerne nåede op på 19-17, inden indoneserne sikrede sig sættet. I andet sæt var der klasseforskel. Undervejs førte Flandy Limpele og Vita Marissa bl.a. 16-3, hvilket er uhørt i en semifinale i Super Series, hvor verdens bedste spillere er samlet. Flandy Limpele og Vita Marissa er nu klar til finalen, hvor de møder vinderen af en rent kinesisk semifinale

Opsummering:
VEB&#39;s indoneser finaleklar i Frankrig efter storsejr over danskere.